Okresná prokuratúra Bratislava I 
Kvetná 13, 820 05 Bratislava 2

Sp. zn. : 2 Pv 426/11/1101	Bratislava I, 3.4.2013
EEČ : 2-8-47-2013

U Z N E S E N I E

Trestná vec:	obvinená XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
sa v skúšobnej dobe, určenej uznesením prokurátora Okresnej prokuratúry Bratislava I zo dňa 9.2.2012, spisová značka 2 Pv 426/11/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
17.09.2011 v čase o 01.15 hodine v Bratislave na ulici Nábrežie arm. gen. L. Svobodu, pred podnikom XXXXX počas vykonanej kontroly príslušníkmi PZ dobrovoľne vydala igelitové vrecko s obsahom neznámeho rastlinného materiálu, pričom vykonanou expertízou Kriminalistického a expertízneho ústavu PZ Bratislava bolo zistené, že v uvedenom plastovom vrecku s tlakovým uzáverom sa nachádzalo konope s hmotnosťou 324 mg a s obsahom viac ako 10 mg účinnej látky THC, ktoré je spôsobilé po aplikovaní ovplyvniť stav ľudskej psychiky pôsobením na centrálny nervový systém, čo zodpovedá 1 obvykle jednorázovej dávke drogy, pričom rastliny rodu Cannabis (konopa) sú v zmysle Zákona čísla 139/1998 Z. z. o omamných látkach, psychotropných látkach a prípravkoch v znení neskorších predpisov zaradené do I. skupiny omamných látok
Uznesením prokurátora Okresnej prokuratúry Bratislava I zo dňa 9.2.2012, spisová značka 2 Pv 426/11/1101, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Bratislava I číslo konania 2 Pv 426/11 z 11.01.2012, bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenej XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona na tom skutkovom základe že, dňa 17.09.2011 v čase o 01.15 hodine v Bratislave na ulici Nábrežie arm. gen. L. Svobodu, pred podnikom XXXXX počas vykonanej kontroly príslušníkmi PZ dobrovoľne vydala igelitové vrecko s obsahom neznámeho rastlinného materiálu, pričom vykonanou expertízou Kriminalistického a expertízneho ústavu PZ Bratislava bolo zistené, že v uvedenom plastovom vrecku s tlakovým uzáverom sa nachádzalo konope s hmotnosťou 324 mg a s obsahom viac ako 10 mg účinnej látky THC, ktoré je spôsobilé po aplikovaní ovplyvniť stav ľudskej psychiky pôsobením na centrálny nervový systém, čo zodpovedá 1 obvykle jednorázovej dávke drogy, pričom rastliny rodu Cannabis (konopa) sú v zmysle Zákona číslo 139/1998 Z. z. o omamných látkach, psychotropných látkach a prípravkoch v znení neskorších predpisov zaradené do I. skupiny omamných látok. 

Podľa § 216 odsek 2 Trestného poriadku bola skúšobná doba podmienečného zastavenia trestného stíhania určená na 12 (dvanásť) mesiacov. Predmetné uznesenie nadobudlo právoplatnosť 03.02.2012.

Po uplynutí skúšobnej doby podmienečného zastavenia trestného stíhania bol vyžiadaný odpis z registra trestov obvinenej a hodnotenie z Obvodného úradu Bratislava. Z týchto dokladov vyplýva, že obvinená sa v skúšobnej dobe podmienečného zastavenia trestného stíhania nedopustila žiadneho protispoločenského konania. 

Je zrejmé, že obvinená XXXXX viedla v priebehu skúšobnej doby podmienečného zastavenia trestného stíhania riadny život a bolo teda možné konštatovať, že sa osvedčila.

Nadobudnutím právoplatnosti uznesenia o osvedčení v skúšobnej dobe nastanú u obvinenej účinky zastavenia trestného stíhania podľa § 9 odsek 1 písmeno e) Trestného poriadku. To znamená, že obvinenú už za tento skutok nebude možné trestne stíhať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miriam Jakabovičová
prokurátorka